gl gl nb gl gl gl gl gl gl gl gl gl gl gl gl fr gl gl eo gl gl gl gl gl gl gl gl gl gl gl gl gl gl es en
A auga que corre | A Buxaina
Homenaxe aos ríos do mundo, no ano mundial da auga
Con este artigo comezamos unha serIe de traballos realizados polo alumnado de 1º de ESO nas áreas de Ciencias Naturais, Ciencias Sociais e Proxecto Interdisciplinar sobre unha selección dos máis importantes ríos do mundo.
Achegamos unha presentación con algunhas curiosidades e nos meses seguintes iremos traendo outras sobre os distintos ríos.
Os ríos tiveron sempre unha gran importancia para o ser humano, e en moitos casos son os eixos nos que se establecen as poboacións pois ofrecen condicións moi favorables para a vida e para realizar todo tipo de actividades. Case todas as civilizacións antigas (chinesa, exípcia, mesopotámica, do Indo...) tiveron a súa orixe ao pé dos cursos fluviais.
O río conecta lugares e países, transporta sedimentos, seres vivos, embarcacións… nutre a terra, proporciona enerxía e alimento… pero tamén pode transportar problemas dun lugar a outro: lixo, enfermidades, desastres… Calquera actuación que se faga no río vai repercutir sobre o resto do seu percorrido, polo que é fundamental establecer sistemas de colaboración entre as administracións dos lugares polos que pasa para controlar os vertidos e as obras, regular o uso da auga… e garantir que todas as persoas que vivan na súa proximidade se poidan beneficiar do que o río lle dá. Todos e todas podemos achegar o noso gran de area no que cada persoa teña na súa man: controlando os vertidos, respectando os seres vivos da auga e das súas beiras, aforrando enerxía…
Os ríos curiosidades from iesasorey
Engadir un novo comentario